Up-763/04
Datum: 2005-09-30T00:00:00.000+02:00
ecli: ECLI:SI:USRS:2005:Up.763.04
vrsta: posamični akt
zadeva: ustavna pritožba
objavljeno: Neobjavljeno | 30.09.2005
dokument: US25057
akt: Ustavna pritožba A. A. zoper sodbo Višjega sodišča v Ljubljani št. I Kp 464/2001 z dne 19. 4. 2001 v zvezi s sodbo Okrajnega sodišča v Kočevju št. K 85/2000 z dne 8. 3. 2001
resitev: zavrženje
izrek: Ustavna pritožba A. A. zoper sodbo Višjega sodišča v Ljubljani št. I Kp 464/2001 z dne 19. 4. 2001 v zvezi s sodbo Okrajnega sodišča v Kočevju št. K 85/2000 z dne 8. 3. 2001 se zavrže.
stavek: Ustavna pritožba je očitno prepozna, zato jo je Ustavno sodišče zavrglo.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.1, Zakon o Ustavnem sodišču [ZUstS]
datum_vloge: 2004-11-21T23:00:00.000Z
datum_odlocitve: 2005-09-29T22:00:00.000Z

# Up-763/04-6

30. 9. 2005

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 12. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

## sklenilo:

Ustavna pritožba A. A. zoper sodbo Višjega sodišča v Ljubljani št. I Kp 464/2001 z dne 19. 4. 2001 v zvezi s sodbo Okrajnega sodišča v Kočevju št. K 85/2000 z dne 8. 3. 2001 se zavrže.

## OBRAZLOŽITEV

V kazenskem postopku je pritožnik vložil obtožbo kot zasebni tožilec. Z ustavno pritožbo izpodbija sodbo, s katero je bil obdolženec oproščen obdolžitve, da je storil kaznivo dejanje razžalitve.

Pritožnik predlaga "presojo ustavnosti in zakonitosti kazenskega postopka K 95/97 z dne 20. 1. 2000 in sodnega postopka K 85/2000 z dne 8. 3. 2001". Prilaga navedeni sodbi Okrajnega sodišča v Kočevju. Navaja, da je bil obdolženi s prvo navedeno sodbo spoznan za krivega očitanega mu kaznivega dejanja, na podlagi "lažnivih" navedb v pritožbi pa je bila sodba razveljavljena in zadeva vrnjena v ponovno sojenje. Z drugo navedeno sodbo naj bi bil obdolženi na podlagi ponarejenega posnetka izjave obtožbe oproščen. Zaradi nezakonitega dokaza naj bi se zoper sodbo tudi pritožil.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.

Iz podatkov, ki jih je Ustavnemu sodišču poslalo Okrajno sodišče v Kočevju, izhaja, da je bila sodba Višjega sodišča v Ljubljani št. I Kp 464/2001 z dne 19. 4. 2001, s katero je bila kot neutemeljena zavrnjena pritožba pritožnika in njegove pooblaščenke zoper sodbo Okrajnega sodišča v Kočevju št. K 85/2000 z dne 8. 3. 2001, pritožniku vročena dne 3. 7. 2001. Ustavna pritožba, vložena dne 19. 11. 2004, je torej očitno prepozna, zato jo je Ustavno sodišče zavrglo, ne da bi se spuščalo v vprašanje, ali je pritožnik sploh legitimiran za njeno vložitev.

Senat Ustavnega sodišča je sprejel ta sklep na podlagi prve alineje prvega odstavka 55 člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer